Рајс: потребен е нов консензус за справување со климатските промени
Администрацијата на претседателот Буш ги донесе на состанок најголемите загадувачи во светски рамки.
Американскиот државен секретар Кондолиза Рајс ја отвори средбата на која присуствуваат официјални лица од 17 нации, одговорни за најголемото загадување во светот, меѓу нив САД, Кина и Индија. Таа рече дека лидерите мора да постигнат нов меѓународен консензус со цел да се справат со предизвикот од климатските промени: САД, Кина и Индија се противат на задолжително намалување на издувните гасови во атмосферата, што е заложба од повеќето земји во ЕУ и во ОН. Претходно неделава, генералниот секретар на ОН Бан Ки Мун претседаваше со невообичаена конференција посветена на климатските промени, која требаше да биде увертира за состанокот на ОН во Индонезија, подоцна годинава. Бан рече дека верува оти многу индустриски развоени земји се подготвени да се заложат за поголемо намалување на јаглеродниот диоксид и други штетни издувни гасови. Секретарот Рајс изјави дека САД ги поддржуваат целите на ОН за климатските промени, но оти не верува дека има една формула за постигнување баланс меѓу економските растеж и заштитата на животната средина: „ Во САД, Рајс рече дека претседателот Буш работи на намалување на користењето на бензин, унапредување на процесот на намалување на потрошувачката на гориво, како и развој употребата на алтернативни горива. Рајс рече дека актуелниот систем е надминат, а статус-квото не е соодветен одговор, затоа што моменталниот тренд во светот е како што рече, - неприфатлив избор: Таа рече дека дво-дневната конференција во Вашингтон треба да донесе согласност за долгогодишни цели за намалување на емисијата на издувни гасови и поголема соработка во приватниот сектор за поставување нови стратегии по 2012-та, кога истекува актуелниот договор од Кјото. Претседателот Буш се противи на протоколот од Кјото, кој е потпишан од повеќе од 160 нации. Според него, Кјото ја повредува американската економија и не ги вклучува економиите во развој. Се очекува денеска пред прусутните делегати во Вашингтон да се обрати претседателот Буш.